Strėžiūnai

Strėžiūnai – kaimas Varėnos rajono savivaldybėje, 3 km į pietus nuo Krivilių, 2 km į rytus nuo Panočių, šalia sienos su Baltarusija. Vakaruose teka kanalizuotas Nočios upelis. Kelias į Krivilius.

Istorija 
Strėžiūnai minimi nuo XVIII a. pirmos pusės, pateko į Nočios parapiją. 1845 m. čia gyveno Adamoniai, Burniai, Kardišiai, Joniai, Kaziukai, Cironkos, Latviai, Matijoškos, Stangiai, Lingės, Laciai, Dagliai, Rutkevičiai, Verbickai, Lenartavičiai ar Nenartavičiai, Aukštuliai.

XIX a. pab. Strėžiūnų kaimas pateko į Lydos apskrities Kaniavos valsčių, Krivilių apylinkę. Buvo Eišiškių dvaro valda.

Gyventojai 

1866 m. surašyti 132 katalikai ir 4 žydai. Pagal lenkų valdžios 1921 m. atliktą surašymą kaime gyveno 178 žmonės, iš kurių 158 užsirašė lietuviais ir 20 lenkais.

Šaltiniai 

Varėnos rajono savivaldybės gyvenvietės